নিউ ইয়র্ক স্টোরে আইফোন লঞ্চ, ক্রেতাদের সঙ্গে দেখা করলেন টিম কুক

ওয়েব ডেস্ক: অ্যাপল (Apple) সম্প্রতি তার নতুন আইফোন ১৭ এবং আইফোন ১৭ প্রো মডেল (Iphone 17 Pro) লঞ্চ করেছে। আইফোনপ্রেমীদের মধ্যে এবার প্রো মডেলের চাহিদা তুঙ্গে। আগের বছরের তুলনায় আরও বেশি চাহিদা বেড়েছে অ্যাপেল আইফোনের। এদিন শয়ে শয়ে মানুষ নিউ ইয়র্কে অ্যাপলের মেইন স্টোরের বাইরে লাইনে দাঁড়িয়েছিল আইফোন ১৭-এর লঞ্চের অপেক্ষায়। অ্যাপলের সিইও টিম কুক (Tim Cook) ব্যক্তিগতভাবে ভিড়ের সঙ্গে সাক্ষাৎ করেন, গ্রাহকদের স্বাগত জানান, ফটো তোলেন এবং ভক্তদের সঙ্গে হাত মেলান।

লঞ্চের দিন থেকেই বহু দেশে আইফোন ১৭ এবং আইফোন ১৭ প্রো মডেলের প্রি-অর্ডার ও বিক্রি শুরু হয়েছে। বিশেষ করে প্রো মডেলগুলোতে নতুন ফিচার, উন্নত ক্যামেরা সিস্টেম এবং দ্রুত প্রসেসরের কারণে গ্রাহকদের আগ্রহ বেড়েছে।

আরও পড়ুন: ব্রাজিলে ডেঙ্গুর কবল থেকে বাঁচতে মশা নয়া উদ্যোগ

টেকস্যাভিরা জানাচ্ছেন, এই বছর প্রো মডেলের চাহিদা আগের সব মডেলের চেয়ে অনেক বেশি। নতুন রঙ, বড় ডিসপ্লে এবং শক্তিশালী ব্যাটারি প্রো মডেলগুলোকে ব্যবহারকারীদের কাছে আরও আকর্ষণীয় করেছে। বিভিন্ন দেশ ও অনলাইন রিটেইলারের কাছে আইফোন ১৭ স্টক সীমিত থাকায় কিছু মডেল দ্রুত বিক্রি হয়ে গেছে। অ্যাপল জানিয়েছে, গ্রাহকদের চাহিদা মেটাতে পর্যাপ্ত সরবরাহ নিশ্চিত করার চেষ্টা চলছে।

নতুন আইফোন ১৭ সিরিজ প্রযুক্তিপ্রেমীদের মধ্যে ইতোমধ্যেই আলোচিত ও প্রতীক্ষিত পণ্য হয়ে উঠেছে। বিশেষজ্ঞরা মনে করছেন, প্রো মডেলের বিপুল চাহিদা অ্যাপলের বাজারে শক্ত অবস্থান আরও দৃঢ় করবে।

দেখুন আরও খবর: